འབྲས་བུ་རྒྱུ་ལ་ལྟོས་པ་དེ་འབྲས་བུ་རང་དབང་གིས་གྲུབ་ཐུབ་པ་ཞིག་མིན་སྟབས།ཡིན་གཅིག་མིན་གཅིག་རྒྱུ་ལ་ལྟོས་དགོས་པ་ཞིག་འདུགརྒྱུ་ཡོད་ན་འབྲས་བུ་ཡོད་པ་དང༌།རྒྱུ་མེད་ན་འབྲས་བུ་མི་འབྱུང་བ་རེད།དེར་བརྟེན་མེད་ན་མི་འབྱུང་བའི་འབྲེལ་བ་གྲུབ་བསྡད་པ་ཞིག་རེད།མེད་ན་མི་འབྱུང་བའི་འབྲེལ་བ་གྲུབ་པ་དེ་འབྲས་བུ་ཁོ་རང་རང་དབང་གིས་གྲུབ་ཐུབ་ཀྱི་མེད་པ་ཡིན་སྟབས་རྒྱུ་ལ་ལྟོས་པ་རེད།རྒྱུས་འབྲས་བུ་བསྐྱེད་པའི་བྱ་བ་བྱེད་པ།རྒྱུ་འབྲས་ཀྱི་བྱ་བ་བྱེད་པ་དེ་ཡིས་དངོས་པོའི་ཆོས་ལ་ཕན་ཚུན་ལྟོས་ནས་ཡོང་དགོས་པ་ཞིགལྟོས་གྲུབ་ཅིག་མེད་ན།འབྲས་བུ་རྒྱུ་ལ་བརྟེན་དགོས་ཀྱི་མ་རེད།བརྟེན་ནས་གྲུབ་པ་ཞིག་དགོས་ཀྱི་རེད།